stanford-oval/wikipedia huggingface dataset:
רסלמניה 39
אירוע > לילה 2 > הקרב המרכזי

בקרב המרכזי, רומן ריינס (שלווה לקרב על ידי פול היימן וסולו סיקואה) הגן על אליפות ה-WWE האוניברסלית הבלתי מעורערת נגד המנצח בקרב הרויאל ראמבל של הגברים, קודי רודס. לאחר מספר דקות בהם השניים בחנו זה את זה, רודס ביצע על האלוף את מהלך הדרופ קיק, אך ריינס יצא מניסיון ההצמדה שבא לאחר מכן לאחר שנייה אחת. בזמן שדעתו של השופט הוסחה, סיקואה תקף את רודס מחוץ לזירה ואז ריינה הצמיד אותו לספירת שתיים. מחוץ לזירה, רודס ביצע על ריינס את מהלך הבקדרופ על שולחן השדרנים. בחזרה בזירה, רודס ביצע את מהלך הקודי קאטר, שלא היה מספיק כדי לגבור על "מנהיג השבט". סיקואה תקף פעם נוספת את רודס, הפעם עם חגורת המשקל של רודס, דבר שהוביל להרחקתו של סיקואה ממתחם הזירה. מספר דקות לאחר מכן, רודס ביצע את מהלך הקרוס רודס לנוכח ספירת שתיים. רודס התחמק מניסיון מהלך אגרוף הסופרמן של ריינס ובמקום זאת ביצע את מהלך הפדיגרי, שגם הוא לא הוביל לניצחון עבורו. כשרודס קפץ מהחבל העליון, ריינס ביצע עליו את מהלך הספיר בעודו באוויר. ריינס ביצע את מהלך חניקת הגיליוטינה, אך הטוען לכתר הספיק להתחמק ממהלך זה. כשרודס ניסה לבעוט בריינס, האחרון זז מן הדרך ובעקבות זאת פגע בשופט, בעיטה שהובילה לאובדן הכרתו של השופט. כשרודס ניסה לבצע את מהלך ה-DDT, האוסוס (ג'יי אוסו וג'ימי אוסו) הגיעו כדי לתקוף אותו, עד שאלופי הזוגות החדשים, קווין אואנס וסמי זיין נחלצו לעזרת רודס, כשקטטה בין הצמדים התפרצה אל תוך מתחם הקהל. כששופט הקרב חזר, רודס ביצע ניסיון הצמדה, שלא צלח. ברגעי הסיום של הקרב, רודס ביצע על אלוף העולם את מהלך המרפק הביוני שהיה מזוהה עם אביו המנוח ופעמיים את מהלך הקרוס רודס. כשרודס היה בדרכו לבצע את מהלך הקרוס רודס בפעם השלישית, היימן הסיח את דעתו של השופט, דבר שאיפשר לסיקואה לחזור לקרב, להתגנב מאחור ולהכות את רודס בעזרת מהלך הסמואן ספייק. ריינס סיים את הקרב בניצחון לטובתו ושמירה על תוארו לאחר שביצע על הטוען לכתר את מהלך הספיר. כתוצאה מהניצחון של ריינס, זאת הייתה הפעם השביעית בתולדות הקרבות המרכזיים של רסלמניה, שבו דמות בלתי חביבה על הקהל מנצחת, כשריינס אחראי לשלושה מניצחונות בקרבות אלה ברצף כדמות זו.
ביקורות

רסלמניה 39 היה האירוע הרווחי ביותר בהיסטוריה של הארגון, כשההכנסות מאירוע זה נמדדו בכ-21.6 מיליון דולר. האירוע קיבל בעיקר ביקורות חיוביות בקרב המבקרים והצופים, כשהקרבות אשר זכו לשבחים הרבים ביותר היו קרב זוגות על אליפות הזוגות הבלתי מעורערת של ה-WWE, הקרב בין לוגאן פול לסת' "פריקין" רולינס וקרב הגיהנום בכלוב. הקרב על אליפות הנשים של סמאקדאון זכה גם הוא למחמאות, כשהעיתונאי של Wrestling Observer Newsletter, דייב מלצר קרא לקרב זה "אחד הטובים בהיסטוריה של מחלקת הנשים ב-WWE". בנוסף, הקרב המרכזי על אליפות ה-WWE האוניברסלית הבלתי מעורערת קיבל ביקורת חיובית ברובה, אך זכה לביקורת שלילית עקב הסיומת ותוצאת הקרב, כשנטען שהיא ממוחזרת. אותו מלצר דירג את הקרב המרכזי על אליפות הזוגות מהלילה הראשון ואת הקרב על האליפות הבין יבשתית מהלילה השני עם חמישה כוכבים; אלו היו שני הקרבות הראשונים ברסלמניה שזוכים לציון של חמישה כוכבים ממלצר מאז הקרב בין ברט הארט ל"סטון קולד" סטיב אוסטין ברסלמניה 13 בשנת 1997.
תוצאה לאורך זמן

מאז ינואר 2023, הייתה שמועה שלפיה ארגון ה-WWE הועמד למכירה. מספר שעות לפני קיום הלילה השני של רסלמניה 39, רשת הטלוויזיה CNBC דיווחה לפי מספר מקורות על עסקה שנרקמת ועתידה להתרחש בין WWE לחברת Endeavor, החברה שמחזיקה בארגון האמנויות לחימה משולבות, ה-UFC. העסקה כללה מיזוג בין ה-WWE ל-UFC כחברה נסחרת ציבורית, כשחברת Endeavor מחזיקה ב-51% מהמניות. המכירה אושרה סופית יום לאחר מכן ב-3 באפריל 2023, כשמיזוג החברות יקרה במהלך המחצית השנייה של השנה. לפיכך, רסלמניה 39 הפך לאירוע האחרון שבעליו הבלעדיים היו ה-WWE ונשלט על ידי משפחת מקמהן.
תוצאה לאורך זמן > Raw

לילה לאחר מכן בתוכנית Raw, טריפל H הודיע שלמרות כל החדשות סביב הארגון (אזכור למכירת הארגון לחברת Endeavor), שום דבר לא הולך להשתנות. לאחר מכן, הוא הציג את אלוף ה-WWE האוניברסלי הבלתי מעורער, רומן ריינס, שלווה על ידי פול היימן וסולו סיקואה. קודי רודס קטע אותם, כשאמר שריינס ניצח בקרב הודות להתערבותו של סיקואה ולאחר מכן איתגר אותו לקרב חוזר, שאליו ריינס נענה בסירוב. רודס הציב אתגר נוסף, הפעם בפני ריינס וסיקואה לקרב זוגות בהמשך הערב, אתגר שאליו ריינס הסכים. היימן הציב תנאי לקיום קרב זה, כשהשותף של רודס יהיה חייב להיות אדם שלא יכול לאתגר את ריינס על חגורת האליפות שלו כל עוד ריינס הוא האלוף. ברוק לסנר יצא אל הזירה על מנת להסכים לקרב מתוך ידיעה שההתניה לא תקפה לגביו עוד מההתניה שהוצבה לו בקרב ביניהם בסאמרסלאם 2020. לעומת זאת, קרב הזוגות לא התקיים, זאת לאחר שלסנר תקף באכזריות את רודס עוד לפני שהקרב החל. מאוחר יותר, דווח שלסנר זעם על המעמד שלו ברסלמניה, כשהקרב שלו פתח את הלילה השני של האירוע. שבוע לאחר מכן, רודס איתגר את לסנר לקרב ביניהם באירוע הבא, באקלאש.
עוד בפרק העוקב, ריי מיסטריו דיבר על הניצחון שלו על בנו, דומיניק, מנגד, אלוף ארצות הברית, אוסטין ת'יאורי קטע אותו. הדבר הוביל לקרב שאינו היה על התואר בין השניים, שבו ת'יאורי יצא עם ידו על העליונה לאחר הסחת דעת מצד דומיניק. לאחר הקרב, חבר קבוצת ה-Judgment Day, דמיאן פריסט תקף את באד באני, שישב במתחם הזירה ולאחר מכן ביצע עליו את מהלך הצ'וקסלאם על שולחן השדרנים. שבוע לאחר מכן, כשריי דיבר פעם נוספת, בנו קטע אותו שוב. ריי איתגר אותו לקרב חוזר, אך דומיניק סירב. לעומת זאת, ריי התמודד מול פין באלור בקרב שבו באלור ניצח לאחר הסחת דעת נוספת מצד דומיניק.
תוצאה לאורך זמן > סמאקדאון

בתוכנית סמאקדאון באותו השבוע, The Brawling Brutes (שיימוס, רידג' הולנד ובוץ') ניצחו את קבוצת אימפריום (גונתר, לודוויג קייזר וג'ובאני וינצ'י).
סמי זיין התמודד מול ג'יי אוסו בקרב המרכזי של התוכנית. עוד לפני שהקרב התקיים, מאחורי הקלעים, קווין אואנס הותקף על ידי סולו סיקואה, לכאורה. ג'יי ניצח את זיין בקרב ביניהם לאחר הסחת דעת מצידו של אותו סיקואה. לאחר מכן, סיקואה המשיך לתקוף את זיין עד שג'יי עצר אותו ותקף את זיין בעצמו. מאט רידל, שביצע את חזרתו, נחלץ לעזרת זיין עקב ההיסטוריה שלו עם קבוצת הבלודליין, זאת לאחר שסיקואה השבית אותו מפעילות עוד בחודש דצמבר. שבוע לאחר מכן, נאומם של זיין ואואנס נקטע על ידי האוסוס וסיקואה. לאחר מכן, קטטה פרצה ביניהם, כשזיין, אואנס ורידל יצאו עם ידם על העליונה.
עוד בפרק זה, טריפל H הודיע שהדראפט חוזר. התאריכים לקיום הדראפט התגלו שבוע לאחר מכן, כשהוא יחול ב-28 באפריל בפרק של התוכנית סמאקדאון ויסתיים ב-1 במאי בפרק של התוכנית Raw.
תוצאות > לילה 1 (1 באפריל)

| מס' | קרבות | התניות | זמן |
| --- | --- | --- | --- |
| 1 | אוסטין ת'יאורי (א) ניצח את ג'ון סינה | קרב יחידים על אליפות ארצות הברית | 11:20 |
| 2 | הסטריט פרופיטס (אנג'לו דוקינס ומונטז פורד) ניצחו את ברון סטרומן וריקושט, אקדמיית אלפא (צ'אד גייבל ואוטיס) וה-Viking Raiders (אריק ואיבר) (עם ולהאלה) | קרב זוגות גברים מרובע | 08:30 |
| 3 | סת' "פריקין" רולינס ניצח את לוגאן פול (עם KSI) | קרב יחידים | 16:15 |
| 4 | טריש סטרטוס, ליטה ובקי לינץ' ניצחו את Damage CTRL (ביילי, דקוטה קאי ואיאו סקיי) | קרב שלוש נגד שלוש | 14:40 |
| 5 | ריי מיסטריו ניצח את דומיניק מיסטריו | קרב יחידים | 14:55 |
| 6 | ריאה ריפלי ניצחה את שארלוט פלייר (א) | קרב יחידים על אליפות הנשים של סמאקדאון | 23:35 |
| 7 | פאט מקאפי ניצח את המיז | קרב יחידים | 03:40 |
| 8 | קווין אואנס וסמי זיין ניצחו את האוסוס (ג'יי אוסו וג'ימי אוסו) (א) | קרב זוגות על אליפות הזוגות הבלתי מעורערת של ה-WWE | 24:15 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > לילה 2 (2 באפריל)

| מס' | קרבות | התניות | זמן |
| --- | --- | --- | --- |
| 1 | ברוק לסנר ניצח את אומוס (עם MVP) | קרב יחידים | 04:55 |
| 2 | רונדה ראוזי ושיינה בייזלר ניצח את ליב מורגן וראקל רודריגז, נטליה ושוטצי, וצ'לסי גרין וסוניה דוויל | קרב זוגות נשים מרובע | 08:25 |
| 3 | גונתר (א) ניצח את שיימוס ודרו מקינטייר | קרב משולש על האליפות הבין-יבשתית | 16:40 |
| 4 | ביאנקה בלאייר (א) ניצחה את אסקה | קרב יחידים על אליפות הנשים של Raw | 16:05 |
| 5 | סנופ דוג ניצח את המיז | קרב יחידים | 02:20 |
| 7 | אדג' ניצח את "הדימון" פין באלור | קרב גיהנום בכלוב | 18:10 |
| 8 | רומן ריינס (א) (עם פול היימן) ניצח את קודי רודס | קרב יחידים על אליפות ה-WWE האוניברסלית הבלתי מעורערת | 34:35 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

↑  רסלמניה מדורגת במקום השישי ברשימת אירועי הספורט המוערכים ביותר במגזין פורבס
↑  רומן ריינס יגן על אליפות ה-WWE האוניברסלית הבלתי מעורערת נגד קודי רודס
↑  רומן ריינס יעשה היסטוריה ברסלמניה 39
↑  האוסוס יגנו על אליפות הזוגות הבלתי מעורערת של ה-WWE נגד אואנס וזיין
↑  פלייר תגן על אליפות הנשים של סמאקדאון נגד ריפלי
↑  בלאייר תגן על אליפות הנשים של Raw נגד אסקה
↑  לסנר נגד אומוס
↑  גונתר יגן על האליפות הבין יבשתית בקרב משולש נגד שיימוס ומקינטייר
↑  ג'ון סינה מביע דעתו על אוסטין ת'יאורי
↑  אוסטין ת'יאורי מגיב על ג'ון סינה במהלך מסיבת העיתונאים של תא ההדחות
↑  חדשות ה-WWE: אוסטין ת'יאורי מכין לסינה קבלת פנים חמה
↑  אוסטין ת'יאורי יגן על אליפות ארצות הברית נגד ג'ון סינה
↑  ג'ון סינה נגד אוסטין ת'יאורי ישמש כקרב הפותח של הלילה הראשון
↑  סת' "פריקין" רולינס נגד לוגאן פול
↑  לוגאן פול הודיע שהקרב שלו מול רולינס נקבע ללילה הראשון
↑  טריש סטרטוס, ליטה ובקי לינץ' נגד Damage CTRL
↑  אדג' נגד פין באלור (קרב גיהנום בכלוב)
↑  ארבעת הזוגות לקרב זוגות הראווה של רסלמניה 39 פורסמו
↑  קרב זוגות גברים מרובע
↑  קרב זוגות נשים מרובע
↑  ריי מיסטריו נגד דומיניק מיסטריו
↑  האירוע רסלמניה 39 הוא הרווחי ביותר בתולדות ה-WWE
↑  ריפלי ניצחה וזכתה באליפות הנשים של סמאקדאון. אחד הטובים בהיסטוריה של מחלקת הנשים ב-WWE
↑  דייב מלצר מדרג שני קרבות מרסלמניה עם ציון של חמישה כוכבים
↑  וינס מקמהן חוזר על מנת לקדם את מכירת הארגון
↑  ארגון ה-WWE עתיד להימכר לחברה שמחזיקה ב-UFC, לפי הדיווחים
↑  ארגון ה-WWE מתמזג עם ארגון ה-UFC
↑  אוסטין ת'יאורי ניצח את ג'ון סינה ושמר על אליפות ארצות הברית
↑  הסטריט פרופיטס ניצחו בקרב הראווה לזוגות גברים
↑  סת' "פריקין" רולינס ניצח את לוגאן פול
↑  לינץ', ליטה וסטרטוס ניצחו את Damage CTRL
↑  ריי מיסטריו ניצח את דומיניק מיסטריו
↑  ריאה ריפלי ניצחה את שארלוט פלייר וזכתה באליפות הנשים של סמאקדאון
↑  פאט מקאפי ניצח את המיז
↑  קווין אואנס וסמי זיין ניצחו את האוסוס וזכו באליפות הזוגות הבלתי מעורערת של ה-WWE
↑  ברוק לסנר ניצח את אומוס
↑  רונדה ראוזי ושיינה בייזלר ניצחו בקרב הראווה לזוגות נשים
↑  גונתר ניצח את שיימוס ומקינטייר בקרב משולש ושמר על האליפות הבין יבשתית
↑  בלאייר ניצחה את אסקה ושמרה על אליפות הנשים של Raw
↑  אדג' ניצח את "הדימון" פין באלור (קרב גיהנום בכלוב)
↑  רומן ריינס ניצח את קודי רודס ושמר על אליפות ה-WWE האוניברסלית הבלתי מעורערת
מבט מתוך אצטדיון SoFi במסגרת הלילה הראשון של רסלמניה 39
קודי רודס, שחזר ל-WWE ברסלמניה 38, התמודד על אליפות ה-WWE האוניברסלית הבלתי מעורערת בקרב המרכזי של הלילה השני של רסלמניה 39.
ג'ון סינה התחרה על אליפות ארצות הברית ברסלמניה 39 בהופעת הרסלמניה הראשונה שלו מאז רסלמניה 36 בשנת 2020. כתוצאה מכך, הקרב פתח את הלילה הראשון של האירוע, כך שזאת הייתה הפעם השנייה שסינה השתתף בקרב הפותח ברסלמניה, כשהראשונה מביניהם הייתה ברסלמניה 20 בשנת 2004, קרב אשר היה על אותה אליפות.
1980 בארצות הברית

| 0 | 1 | 2 | 3 |
| --- | --- | --- | --- |
| «««  1979   1978  1977 |  דגל ארצות הברית | 1980  בארצות הברית |  »»»  1981   1982   1983 |
כל ערכי השנים בארצות הברית • אירועים בולטים בעולם ב-1980 פורטל ארצות הברית • לוח שנה של שנת 1980
1980 בארצות הברית הייתה השנה בה חגגה ארצות הברית 204 שנה מיום היווסדה.
הנהגה

הנשיא: ג'ימי קרטר (המפלגה הדמוקרטית)
סגן הנשיא: וולטר מונדייל (המפלגה הדמוקרטית)
אירועים בולטים

13 בפברואר – נפתחה אולימפיאדת לייק פלאסיד.
20 בפברואר – נשיא ארצות הברית, ג'ימי קרטר, מודיע כי אם ברית המועצות לא תסיג את כוחותיה מאפגניסטן, ארצות הברית תחרים את אולימפיאדת מוסקבה.
21 במרץ – ג'ימי קרטר מכריז על חרם נגד אולימפיאדת מוסקבה, בשל הפלישה הסובייטית לאפגניסטן.
1 באפריל – מפקד האוכלוסין האמריקאי לשנת 1980 קובע כי אוכלוסיית תושבי ארצות הברית מונה כ-226,545,805 בני אדם.
25 באפריל – נכשל מבצע חילוץ בני הערובה בשגרירות ארצות הברית בטהראן.
5 במאי – פול גיידל, אמריקאי אשר ריצה את המאסר הארוך ביותר בהיסטוריה שנמדד והסתיים בשחרור, משתחרר מהכלא.
8 במאי – המרכז לבקרת מחלות ומניעתן מודיע רשמית כי מחלת האבעבועות שחורות עברה מן העולם (שנתיים לאחר מקרה המוות האחרון ממחלה זו).
18 במאי – הר הגעש סנט הלנס במדינת וושינגטון מתפרץ. הייתה זו ההתפרצות הגעשית הקטלנית וההרסנית ביותר בהיסטוריה של ארצות הברית. 75 בני אדם נהרגו, ו-250 בתים, 47 גשרים וקילומטרים רבים של מסילות רכבת וכבישים נהרסו.
1 ביוני – רשת החדשות CNN מתחילה לשדר.
4 בנובמבר – רונלד רייגן מנצח במערכת הבחירות הנשיאותיות ה-49 של ארצות הברית
12 בנובמבר – החללית וויאג'ר 1 של נאס"א מגיעה לקרבה מרבית לכוכב-הלכת שבתאי.
4 בדצמבר – להקת לד זפלין מכריזה על פירוק רשמי.
8 בדצמבר – רצח ג'ון לנון: הזמר האנגלי ג'ון לנון נרצח על ידי מרק דייוויד צ'פמן בפתח בניין הדקוטה בו התגורר בניו יורק בחמש יריות אקדח.
18 במאי: הר הגעש סנט הלנס במדינת וושינגטון מתפרץ
4 בנובמבר: רונלד רייגן מנצח במערכת הבחירות הנשיאותיות ה-49 של ארצות הברית
8 בדצמבר: הזמר האנגלי ג'ון לנון נרצח על ידי מרק דייוויד צ'פמן בפתח בניין הדקוטה בו התגורר בניו יורק בחמש יריות אקדח.
נולדו

16 בינואר – לין-מנואל מירנדה, שחקן אמריקאי
17 בינואר – זואי דשנל, שחקנית וזמרת אמריקאית שהתגיירה
18 בינואר – ג'ייסון סיגל, שחקן אמריקאי ממוצא יהודי
28 בינואר – ניק קרטר, זמר אמריקאי
12 בפברואר – כריסטינה ריצ'י, שחקנית אמריקאית
9 במרץ – מתיו גריי גובלר, שחקן ודוגמן אמריקאי
1 באפריל – רנדי אורטון, מתאבק מקצועי ושחקן אמריקאי
26 באפריל – צ'נינג טייטום, שחקן ודוגמן אמריקאי
17 ביוני – ונוס ויליאמס, שחקנית טניס אמריקאית
10 ביולי – ג'סיקה סימפסון, שחקנית אמריקאית
18 ביולי – קריסטן בל, שחקנית אמריקאית
26 באוגוסט – מקולי קאלקין, שחקן קולנוע אמריקאי
9 בספטמבר – מישל ויליאמס, שחקנית קולנוע אמריקאית
29 בספטמבר – זאקרי לוי, שחקן וזמר אמריקאי
26 באוגוסט – כריס פיין, שחקן אמריקאי ממוצא יהודי
8 באוקטובר – ניק קאנון, שחקן אמריקאי
21 באוקטובר – קים קרדשיאן, אשת עסקים ואישיות טלוויזיה אמריקאית
22 בנובמבר – שון פנינג, מתכנת אמריקאי, מפתח "נאפסטר"
18 בדצמבר – כריסטינה אגילרה, זמרת אמריקאית
19 בדצמבר – ג'ייק ג'ילנהול, שחקן קולנוע אמריקאי-יהודי
נפטרו

2 בפברואר – ויליאם סטיין, ביוכימאי אמריקאי, זוכה פרס נובל לכימיה (נולד ב-1911)
31 במרץ – ג'סי אוונס, אתלט אפרו-אמריקאי (נולד ב-1913)
7 ביוני – הנרי מילר, סופר אמריקאי (נולד ב-1891)
15 באוגוסט – ויליאם סימפסון, גנרל, מפקד הארמייה התשיעית בחזית אירופה במלחמת העולם השנייה (נולד ב-1888)
15 בספטמבר – ביל אוונס, פסנתרן ג'אז אמריקאי (נולד ב-1929)
25 בספטמבר – לואיס מיילסטון, במאי קולנוע אמריקאי-יהודי זוכה פרס האוסקר (נולד ב-1895)
25 בספטמבר – ג'ון בונהם המתופף של לד זפלין (נולד ב-1948)
7 בנובמבר – סטיב מקווין, שחקן קולנוע אמריקאי (נולד ב-1930)
29 בדצמבר – טים הרדין, זמר ומלחין אמריקאי (נולד ב-1941).
תסמונת ויליאמס

| --- | --- |

 תחום:  גנטיקה רפואית 
 תסמינים:  supravalvular aortic stenosis 
 קישורים ומאגרי מידע
 eMedicine:  893149 
 MeSH:  D018980
 סיווגים
 ICD-10:  Q93.8 
 
תסמונת ויליאמס (באנגלית: Williams Syndrome) היא תסמונת גנטית נדירה, שמקורה בפגיעה כרומוזומלית. התסמונת תוארה לראשונה בשנת 1961, בידי קרדיולוג מניו זילנד בשם ג'ון ויליאמס. התסמונת מופיעה באחת מתוך 20,000 לידות והיא חשוכת-מרפא. מכיוון שאנשים עם התסמונת מתאפיינים באמפתיה מוגברת ובחברותיות גבוהה, היא מכונה גם תסמונת האהבה.
מאפיינים

לרוב המאובחנים בתסמונת מבנה פנים ייחודי, שעשוי לכלול שפתיים בולטות, פה רחב, אף קטן וסולד, עפעפיים בולטים ולסת בולטת. מאפיינים גופניים נוספים הם גובה נמוך, כתפיים צרות ושמוטות, ברכיים כפופות, היפוטוניה וגמישות יתר של המפרקים. תסמינים אפשריים נוספים כוללים קשיי אכילה, הקאות, הרטבה, בעיות שינה, יתר לחץ דם, הפרעות כליה, רמות גבוהות של סידן בדם (בעיקר בינקות), צרידות בקול, בעיות שיניים, קשיי ראייה לטווח קרוב, פזילה והתבגרות מינית מוקדמת. לכ-80% מהאנשים המאובחנים בתסמונת קיים ליקוי בלב המחייב התערבות רפואית.
תסמין שכיח נוסף הוא רעד קל בשרירים, הגורם לבעיות בהתפתחות המוטורית (הן במוטוריקה עדינה והן במוטוריקה גסה). התופעה מובילה לאתגרים ברכישת מיומנויות גרפיות, עיכוב בהתפתחות יכולת ההליכה ותנועה מגושמת.
מאפיינים > מאפיינים מנטליים

תסמונת ויליאמס גורמת לעיכוב בהתפתחות המנטלית ולליקויי למידה קשים. בקרב חלק ניכר מהמאובחנים בתסמונת ויליאמס קיימת לקות שכלית בדרגות שונות של חומרה, ומנת משכל (IQ) בטווח שבין 40–90. רוב האנשים עם התסמונת נוטים להיפראקטיביות, סובלים מחוסר שקט ומקשיי ריכוז לאורך זמן, ומרבים לקום ולהסתובב. גירויים קוליים עלולים להסיח את דעתם בקלות, ואם אינם שגרתיים, אף לעורר בהם פחד. כמו כן, קיימים קשיים בתפיסת מרחב ובזיכרון החזותי; זיהוי מושגי יסוד כצבע, גודל וצורה.
מאפיין בולט הוא שפה עשירה (אשר מתפתחת בשלב מאוחר יחסית), שאינה משקפת את המגבלות ביכולת החשיבה, מכיוון שהמתאפיינים בתסמונת לומדים תבניות מילוליות ומשתמשים בהן נכון בהקשרים חברתיים. בחלק מהמקרים מתגלה כישרון מוזיקלי מפותח.
אחד המאפיינים של התסמונת הוא התנהגות חברתית ערה, ועניין גבוה במערכות יחסים ובאנשים. קיימת יכולת לזהות נכונה מצבים רגשיים אצל הזולת ונטייה להפגין אמפתיה, לשתף בחוויות אישיות, ולתאר רגשות באופן דרמטי. חרף יכולות אלה, רבים מהאנשים עם התסמונת סובלים מבדידות ומתקשים ליצור קשרים בין-אישיים עמוקים ומתמשכים. מכיוון שחברותיות-היתר מתבטאת בכמיהה לקשר, פנייה חסרת עכבות לזרים ורצון עז לרצות את הסביבה, אנשים עם תסמונת ויליאמס נמצאים בסיכון גבוה לניצול מיני.
צורת ההורשה

הופעתה של תסמונת ויליאמס זהה בזכרים ובנקבות. במרבית המקרים, שני ההורים בריאים, וכן שאר בני המשפחה. במקרים נדירים, יירש הילד את התסמונת מהורה שגם הוא מאובחן בה. תסמונת ויליאמס נגרמת בשל חסר מקטע זעיר באזור WBSCR בכרומוזום 7. המקטע החסר בגודל של כמיליון וחצי בסיסים, על פי רוב, ומכיל 28 גנים. המחיקה מתרחשת עקב הארכיטקטורה הייחודית של האזור, התחום על ידי צברים הומולוגיים של גנים ופסאודוגנים המאורגנים כ-low copy repeat blocks הנקראים דופליקונים. סידור זה מעלה את הסיכוי לשכפול לא נכון של האזור במהלך המיוזה ולמחיקתו במהלך השחלוף. אחד מהגנים החסרים הוא האלסטין, שהיעדרותו תורמת, קרוב לוודאי, להיצרות כלי הדם, תווי הפנים הייחודיים, השרירים הרפויים והבעיות האורתופדיות.
מחקר שפורסם באפריל 2019, מצביע על קשר בין תסמונת ויליאמס לפגיעה במיאלין, החומר העוטף ומבודד את תאי העצב, בדומה לתהליך המתרחש בטרשת נפוצה.
בתרבות

פרק 4 ("Savant") בעונתה התשיעית של הסדרה "חוק וסדר: מדור מיוחד" מציג דמות של ילדה הסובלת מהתסמונת.
פרק 23 ("No More Mr. Nice Guy") בעונתה השלישית של הסדרה "האוס" מציג איש שנחשד בטעות כסובל מהתסמונת.
ראו גם

פגם גנטי
מוגבלות שכלית התפתחותית
הערות שוליים

↑  Brian W. Haas, Debra Mills, Anna Yam, Fumiko Hoeft, Genetic influences on sociability: Heightened amygdala reactivity and event-related responses to positive social stimuli in Williams syndrome, The Journal of neuroscience : the official journal of the Society for Neuroscience 29, 2009-01-28, עמ' 1132–1139 doi: 10.1523/JNEUROSCI.5324-08.2009
↑  נעה חסלוביצר, תרופות קיימות לטרשת נפוצה עשויות לסייע לחולים בתסמונת ויליאמס, באתר ynet, 23 באפריל 2019
| --- | --- |
בקרת זהויות :  NLI: 987007532654405171  BnF: cb13540439d (data)  GND: 4323165-2  LCCN: sh98004230  NDL: 01196757  NKC: ph637817
מוסדות אהלי תורה

| --- | --- |
אין תמונה חופשית
 ישיבה
 תקופת הפעילות:  1956–הווה (כ־68 שנים) 
 מיקום
 מדינה:  ארצות הברית ארצות הברית
 www.tsot.edu
 
אהלי תורה (בשם המלא: אהלי תורה אהלי מנחם – מוסד חינוך על טהרת הקודש; באנגלית: Oholei Torah) הוא רשת לימודים של חסידות חב"ד בשכונת קראון הייטס, המונה גני ילדים, תלמוד תורה, ישיבה קטנה וגדולה. נחשב לרשת החינוך החב"די הגדול בעולם המונה כ-1,850 ילדים ובחורים.
היסטורייה

הרבי מלובביץ' בהתוועדות של שמחת תורה תשט"ו, הביע את רצונו שבמוסדות החינוך של חב"ד ילמדו על טהרת הקודש - ללא לימודי חול.
כעבר כשנה, בשנת תשט"ז, הקים הרב מיכאל טייטלבוים (נפטר בו' אדר ב' תשס"ה) בשכונת קראון הייטס מוסד חינוך על טהרת הקודש בשם "אהלי תורה", ללא תמיכה ממשלתית. במשך השנים גדל המוסד, וכיום הוא רשת הלימוד החב"די הגדול ביותר בעולם, בו לומדים למעלה מאלף תלמידים על טהרת הקודש ללא לימודי חול, בלשון הקודש וביידיש.
בהתחילה נפתח תלמוד תורה עם כמה תלמידים. כשהמחזור הראשון סיים את התלמוד תורה נפתחה גם ישיבה קטנה, וכשסיימו את הישיבה הקטנה נפתחה גם ישיבה גדולה, ומאז הפך למוסד הכולל את כל שלבי הלימוד.
הבניין המרכזי של אהלי תורה שוכן בפינת הרחובות איסטרן פארקויי וברוקלין בסמיכות ל-770, הבניין משמש את הישיבה הגדולה ואולם אירועים גדול, לידו שוכן התלמוד תורה של המוסד.
לאחר פטירת הרבי מלובביץ' נוסף למוסד השם "אהלי מנחם", על שמו.
היסטורייה > ישיבה קטנה

בשנת תשכ"ד, הוקמה ישיבה קטנה, בבניין הנמצא בפינת הרחובות מונטגומורי וטרוי (במרכז השכונה), מנהל הישיבה עד תשע"ח היה הרב זושא וילהלם, כהיום מנהל הישיבה הוא הרב משה סילמן. בין המשפיעים של הישיבה נמנה הרב מיכאל אהרן זליגסון.
היסטורייה > ישיבה גדולה

בשנת תש"ל הוקמה הישיבה הגדולה. בין המשפיעים של הישיבה נמנים הרבנים נחמן שפירא ויקותיאל פלדמן (יי'), הרב ישראל פרידמן שימש כראש הישיבה עד שנת תש"ף. בישיבה לומדים כ-350 בחורים.
היסטורייה > קובץ הערות וביאורים

הישיבה התפרסמה במשך השנים בזכות קובצי חידושי תורה היוצאים בקביעות, ונכתבו בעיקר על ידי תלמידי ורבני הישיבה, המכילים חבורות שונות בנושאים בתורתו של הרבי מלובביץ', בחסידות חב"ד ונושאים תורניים נוספים. עם כותבי הקובץ נמנים גם רבני חב"ד וראשי ישיבות חב"ד בעולם, ביניהם הרב גבריאל ציננער ועוד.
עורך הקבצים הוא הרב אברהם יצחק ברוך גרליצקי המשמש גם כר"מ ראשי בישיבה, כשבכל שנה נבחרים כמה תלמידים לסייע בעריכה.
במשך השנים יצאו על ידי הישיבה למעלה מ-35 ספרים בשם "קובץ פלפולים אהלי תורה".
היסטורייה > שלוחים

מדי שנה יוצאים מישיבת אהלי תורה מסיימי שיעור ד' ל'שליחות' בכ-25 ישיבות חב"ד בעולם הנזקקות לסיוע בעניינים שונים.
בוגרים בולטים

הזמר אברהם פריד
הרב מיכאל אהרן זליגסון
הרב יוסף הכט
הרב מנחם מנדל גלוכובסקי
הרב נחמיה וילהלם
לקריאה נוספת

א. דשן, המוסד החשוב ביותר בעיני הרבי, עיתון בית משיח גיליון 118 עמוד 14–21
הערות שוליים

↑  חינוך על טהרת הקודש - קונטרס המכיל לקט מדברי הרבי מלובביץ' בנושא.
↑  השם שנבחר ("מוסד חינוך") היה בהשגחה פרטית. כשהרשויות הממשלתיות, עברו מדי שנה על רשימת בתי-הספר והישיבות כדי לבחון אם הם עומדים בתקנים - המוסד "אהלי תורה" לא הופיע באף רשימה, כי הוא לא נקרא בית-ספר וגם לא ישיבה. שם חריג כמו "מוסד חינוך", לא עלה כלל בדעתם לחפש וכך ניצלו דינא דמלכותא
| --- | --- |
בקרת זהויות :  NLI: 987007305554905171  ISNI: 0000 0004 0523 1828  LCCN: nr2002036101  VIAF: 149390817   WorldCat (עם VIAF): 149390817 
אולם האירועים של אהלי תורה
2014 בארצות הברית

| 0 | 1 | 2 | 3 |
| --- | --- | --- | --- |
| «««  2013   2012  2011 |  דגל ארצות הברית | 2014  בארצות הברית |  »»»  2015   2016   2017 |
כל ערכי השנים בארצות הברית • אירועים בולטים בעולם ב-2014 פורטל ארצות הברית • לוח שנה של שנת 2014
2014 בארצות הברית היא השנה בה חגגה ארצות הברית 238 שנה מיום היווסדה.
הנהגה

הנשיא: ברק אובמה (המפלגה הדמוקרטית)
סגן נשיא: ג'ו ביידן (המפלגה הדמוקרטית)
יושב ראש בית הנבחרים: ג'ון ביינר (המפלגה הרפובליקנית)
מנהיג הרוב בסנאט: הארי ריד (המפלגה הדמוקרטית)
הקונגרס: הקונגרס ה-113.
נפטרו

3 בינואר – פיל אברלי, זמר אמריקני מן הצמד האחים אברלי (נולד ב-1939)
9 בינואר – אמירי ברקה, משורר אמריקאי, מחזאי, סופר ומנהיג תרבותי של אפרו-אמריקאים. (נולד ב-1934)
28 בינואר – פיט סיגר, זמר עם אמריקאי ופעיל פוליטי (נולד ב-1919)
1 בפברואר – מקסימיליאן של, שחקן אוסטרי-אמריקאי, זוכה פרס האוסקר (נולד ב-1930)
2 בפברואר – פיליפ סימור הופמן, שחקן קולנוע אמריקאי זוכה פרס האוסקר (נולד ב-1967)
10 בפברואר – שירלי טמפל, שחקנית ודיפלומטית אמריקנית (נולדה ב-1928)
12 בפברואר – סיד סיזר, קומיקאי אמריקאי יהודי (נולד ב-1922)
24 בפברואר – הרולד ראמיס, שחקן ובמאי אמריקאי (נולד ב-1944)
26 במרץ – ג'יימס ר' שלזינגר, פוליטיקאי אמריקאי (נולד ב-1929)
6 באפריל – מיקי רוני, שחקן אמריקאי (נולד ב-1920)
8 באפריל – ג'יימס הלוויג, מתאבק מקצועי אמריקאי אשר נודע בשם הבמה שלו "אולטימט ווריור" (נולד ב-1959)
28 באפריל – ג'ק רמזי, מאמן כדורסל אמריקאי (נולד ב-1925)
3 במאי – גארי בקר, כלכלן יהודי-אמריקני חתן פרס נובל לכלכלה (נולד ב-1930)
17 במאי – ג'רלד אדלמן, ביולוג אמריקני, חתן פרס נובל (נולד ב-1929)
28 במאי – מאיה אנג'לו, משוררת וסופרת אמריקאית (נולדה ב-1928)
2 ביוני – אלכסנדר שולגין, פרמקולוג וכימאי אמריקני (נולד ב-1925)
11 ביוני – רובי די, שחקנית, משוררת, ומחזאית אמריקנית (נולדה ב-1922)
15 ביוני – קייסי קאסם, מנחה רדיו ומדבב אמריקאי (נולד ב-1932)
15 ביוני – דניאל קיז, סופר אמריקאי (נולד ב-1927)
18 ביוני – סטפני קוולק, כימאית אמריקאית (נולדה ב-1923)
18 ביוני – הוראס סילבר, פסנתרן ומלחין מוזיקת ג'אז (נולד ב-1928)
24 ביוני – אלי וולך, שחקן קולנוע, טלוויזיה ותיאטרון יהודי-אמריקני (נולד ב-1915)
30 ביוני – פול מזורסקי, במאי, תסריטאי, מפיק קולנוע ושחקן יהודי-אמריקני (נולד ב-1930)
11 ביולי – צ'ארלי היידן, מוזיקאי ג'אז אמריקאי (נולד ב-1937)
14 ביולי – אליס קוצ'מן, אתלטית אמריקאית, אלופה אולימפית בקפיצה לגובה (נולדה ב-1923)
19 ביולי – סקיי מקול בארטוסיאק, שחקנית אמריקנית (נולדה ב-1992)
19 ביולי – ג'יימס גארנר, שחקן קולנוע וטלוויזיה אמריקאי (נולד ב-1928)
11 באוגוסט – רובין ויליאמס, קומיקאי, מדבב, שחקן קולנוע וטלוויזיה אמריקאי (נולד ב-1951)
12 באוגוסט – לורן באקול, שחקנית קולנוע יהודייה אמריקאית (נולדה ב-1924)
19 באוגוסט – ג'יימס פולי, צלם עיתונות אמריקאי (נולד ב-1973)
2 בספטמבר – סטיבן סוטלוף, עיתונאי אמריקאי-ישראלי (נולד ב-1983)
4 בספטמבר – ג'ואן ריברס, שחקנית וקומיקאית יהודייה אמריקאית (נולדה ב-1933)
13 בספטמבר – ריצ'רד קיל, שחקן אמריקאי (נולד ב-1939)